Fuglafjarðar kommuna skal hava nýggjan kommunustjóra, nú kommunustjórin leggur frá sær fyri aldur, eftir 45 árum í starvinum. Talan er um eitt áhugavert, avbjóðandi, spennandi og fjølbroytt starv, sum er leyst at søkja. Fuglafjarðar kommuna er ein kommuna í framburði við sterkum vinnulívi, livandi mentanarlívi og skapandi borgarum innan øll øki. Í kommununi starvast 120 fólk, harav 13 starvast í umsitingini. Umsitingin í Fuglafjarðar kommuna miðar ímóti at veita víðskygdar tænastur, har strembað verður eftir at veita bestu umstøður til menning og framburð saman við borgarum, vinnulívi o. ø. Tí er umráðandi, at kommunustjórin og starvsfólkini stuðla býráðnum við at seta dagskránna í mun til samfelagið, og at kommunustjórin setur serligt fokus á framburð, í samstarvi við borgarar, vinnu og aðrar áhugabólkar. Starvið sum kommunustjóri Kommunustjórin hevur ein tvíbýttan leiklut sum næsti ráðgevi hjá býráðnum, fíggjarnevndini og borgarstjóranum og sum ovasti umsitingarleiðari hjá kommununi saman við borgarstjóranum. Kommunustjórin hevur ábyrgdina av samskiftinum ímillum politiska og umsitingarliga myndugleikan. Kommunustjórin er skrivari hjá býráðnum, fíggjarnevndini, tilbúgvingarnevndini og Hellunevndini og er limur í starvsbólkinum hjá Kommunufelagnum, har allar ætlaðar broytingar á kommunala økinum verða viðgjørdar. Týdningarmiklastu uppgávurnar hjá kommunustjóranum eru at: tryggja, at leiðslubólkurin virkar sum ein savnað, samskipandi og strategiskt hugsandi eind tryggja, at umsitingin kann veita politisku skipanini professionella og fakliga ráðgeving á hægsta stigi menna kommununa sum eitt gott og virkið arbeiðspláss við týðiligum virðum, greiðum málum og krøvum um úrslit tryggja, at kommunan hevur eina fullgóða fíggjarstýring tryggja, at umsitingin er før fyri at veita øllum borgarum og vinnulívi í kommununi eina dygdargóða tænastu og samstarv fyrireika og menna kommununa, soleiðis at hon kann taka við teimum avbjóðingum og uppgávum, sum verða lagdar kommununum at umsita í framtíðini. Persónligir førleikar Kommunustjórin hevur í yrkinum nógv samskifti og samtarv við onnur fólk, og tí eru persónligu eginleikarnir týdningarmiklir. Væntað verður, at viðkomandi persónur: Er jalig/ur og siðilig/ur og vísir øðrum álit og virðing, eisini tá ið hart leikar á Er opin, líkatil og óhátíðarligur. Er búgvin, hevur humor og spjaðir gott lag kring seg og dámar væl tætt samskifti við politikarar, leiðarar og starvsfólk Er sterk/ur og hevur ró og yvirlit, eisini tá ið støðan gerst torfør, ella tá ið arbeitt verður undir trýsti Megnar at standa trygt og týðiliga fram, mitt í øllum avbjóðingunum. Er virkisfús/ur og er týðiliga áhugað/ur Er bærilig/ur og reiðilig/ur og megnar at umboða kommununa á ein góðan hátt. Setanar- og lønartreytir Starvið verður sett frá 1. september 2020. Starvið verður lønt í 37. lønarflokki hjá Tænastumannafelag Landsins, tó uttan at verða eitt tænastumannastarv. Harumframt verða 15% goldin í eftirlønargjaldi Umsóknir við prógvum, c. v. og øðrum viðkomandi skjølum skulu sendast við telduposti til: jakupl @ fuglafjordur. fo Umsóknir skulu verða Fuglafjarðar kommunu í hendi í seinasta lagi fríggjadagin, 17. apríl 2020 kl. 12: 00. Um tú ynskir fleiri upplýsingar, ert tú vælkomin at venda tær til Sonna á Horni, borgarstjóra, á telefon 238075, ella Jákup Frants Larsen, kommunustjóra, á telefon 238002. Víst verður eisini til heimasíðuna hjá Fuglafjarðar kommunu: www. fuglafjordur. fo.